**Vidzemes mākslinieku izstāde “145 m virs jūras līmeņa”**

**Gulbene, 2020.**

**NOLIKUMS**

**1.VISPĀRĒJIE NOTEIKUMI**

1.1. Izstādi rīko **Gulbenes novada Kultūras pārvalde sadarbībā ar Gulbenes novada vēstures un mākslas muzeju un Gulbenes Mākslas skolu.**

1.2. Izstādē aicināti piedalīties **profesionāli mākslinieki, kas dzīvo un strādā Vidzemes reģionā.**

1.3. Izstādes norises laiks **2020. gada 1. maija līdz 2020. gada 31. maijam.**

1.4. **Izstādes tēma ir “PILSĒTA”,** tā var tikt interpretēta visplašākajā veidā – kā vide, kā ideja, kā realitāte, kā portrets, kā notikums, kā sajūta, doma vai krāsa. **Izstādes tēma ir veltījums pazīstamajam akvareļglezniecības meistaram Jānim Brektem viņa 100. jubilejas gadā**.

1.5. Izstādē tiek eksponēti glezniecības, grafikas, tēlniecības, keramikas, metāla, ādas, stikla, tekstila un citās tradicionālās tehnikās veidoti darbi, kā arī foto, video un autortehnikās veidoti darbi.

1.6. Izstādes norises vietas: **Gulbenes novada vēstures un mākslas muzejs un Vecgulbenes muižas Sarkanā pils.**

1.7. Izstādes organizatori pieņem un atgriež atpakaļ autoru mākslas darbus ar pieņemšanas - nodošanas aktu.

1.8. Izstādes atklāšana **2020. gada 1. maijā plkst. 14.00 Vecgulbenes muižas lielajā zālē, Gulbenē, Brīvības ielā 18, Gulbenes novads, LV 4401.**

**2. PIETEIKŠANĀS UN DALĪBA IZSTĀDĒ**

2.1. Pieteikšanās izstādei līdz 2020. gada 1. aprīlim (ieskaitot) elektroniski: <https://ej.uz/qxjs>

vai pieteikuma anketu atsūtot izstādes **kuratorei Anitai Birzniecei** uz e-pasta adresi - birznieceanita@gmail.com. (*Pielikums nr.1. Pieteikuma anketa).*

2.2. Katrs mākslinieks izstādei drīkst iesniegt līdz **1**-**2 (divus)** atsevišķusmākslas darbus vai **1 (vienu**) darbu komplektu, sēriju vai ciklu.

2.3. Iesniegto mākslas darbu izmēriem jāiekļaujas izmēros līdz **140 x 200 x 140 cm**, par izmēriem, kas pārsniedz noteikto, māksliniekam individuāli jāvienojas ar izstādes konsultantiem.

2.4.Iesniegtajiem mākslas darbiem jābūt tapušiem laikā no 2017. līdz 2020. gadam.

2.5. Darbu iesniegšana līdz 2020. gada10. aprīlim **Gulbenes novada vēstures un mākslas muzejā, Pils ielā 3 (Brīvības iela 10), Gulbene, Gulbenes novads, LV – 4401.** Kontaktpersona **-**  Ivars Vecāns, tel. 29474314.

2.6. Konsultācijas par dalību izstādē vai darbu iesniegšanu:

2.6.1. **Gulbenes novada vēstures un mākslas muzejā**  Pils ielā 3, Gulbenē, Gulbenes novads, LV–4401, e-pasts muzejs@gulbene.lv, kontaktpersona – Ivars Vecāns, tel. 29474314.

**2.6.2. Gulbenes Mākslas skolā O.Kalpaka ielā 70A**, Gulbenē, Gulbenes novads, LV–4401, tel. 64473040 , e-pasts gms@gulbene.lv, kontaktpersona – Sandra Dikmane, tel. 29477941.

2.7. Pēc izstādes, iepriekš saskaņojot, darbu paņemšana Gulbenes vēstures un mākslas muzejā līdz 2020. gada 10. jūnijam, kontaktpersona **-**  Ivars Vecāns, tel. 29474314.

**3. IZSTĀDES RĪKOTĀJU TIESĪBAS UN PIENĀKUMI**

3.1. No mākslinieku iesniegtajiem mākslas darbiem rīkotājiem ir tiesības izvēlēties eksponēšanai piemērotāko darbu un to izstādīt.

3.2. Rīkotāju pienākums, saņemot mākslas darbus, ir sastādīt pieņemšanas - nodošanas aktu un pēc izstādes beigu termiņa atdot māksliniekam viņa darbus atpakaļ.

3.3. Rīkotāju pienākums ir nodrošināt izstādei publicitāti, kvalitatīvu iekārtojumu un pieejamību skatītājiem.

**4. IZSTĀDES DALĪBNIEKU TIESĪBAS UN PIENĀKUMI**

4.1. Katram māksliniekam ir tiesības bez dalības maksas piedalīties izstādē ar noteikto darbu skaitu noteiktajos izmēros.

4.2. Izstādes dalībnieks ir pilnībā atbildīgs par savu mākslas darbu saturu, tēmas izvēli un izpildes kvalitāti.

4.3. Izstādes dalībnieka pienākums ir ievērot rīkotāju noteikto pieteikšanās, darbu iesniegšanas un paņemšanas kārtību un laika terminus, komunicēt ar izstādes rīkotājiem nepieciešamības gadījumā.

4.4. Izstādes dalībnieki nedrīkst izņemt izstādīto mākslas darbu no ekspozīcijas pirms noteiktā izstādes beigu termiņa.

4.5. Izstādes dalībnieki darbu nogādāšanu uz izstādi Gulbenē un nogādāšanu atpakaļ veic par saviem līdzekļiem un savu transportu, iepriekš vienojoties ar rīkotājiem par ierašanās laiku.

**5. DATU AIZSARDZĪBA**

5.1. Pasākuma organizators ir Gulbenes novada Kultūras pārvalde. Organizators var izdarīt foto un video uzņēmumus pasākuma norises vietā vai tuvākajā apkārtnē (tostarp pie ieejas). Ja Jūs ierodaties pasākuma vietā, Jūs apzināties, ka Jūsu attēls var tikt uzņemts un apstrādāts turpmākajiem publicitātes mērķiem. Iesniedzot darbus izstādei un apmeklējot pasākumus, kas saistīti ar izstādes organizēšanu, izstādes dalībnieks piekrīt, ka izstādes un tās atklāšanas pasākuma laikā var tikt veikta fotografēšana un/vai filmēšana, lai informētu sabiedrību par pasākuma norisi. Fotogrāfijas un audiovizuālais materiāls var tikt publiskots nekomerciālām vajadzībām.

5.2. Pieteikums izstādei apliecina, ka jūs piekrītat minētajiem noteikumiem un nosacījumiem.

5.3. Vairāk par datu aizsardzību varat lasīt šeit: www.gulbene.lv

Gulbenes novada

Kultūras pārvaldes vadītāja Gundega Ķikuste